عروہ بارقی

عروہ بن جعد بارقی
() ایک صحابی تھے۔ وہ کوفہ کے عامل (گورنر) بھی رہے اور فارس کی ابتدائی مسلم فتوحات میں شامل رہے۔

صحاح ستہ کی تمام کتابوں میں آپ کی روایت کردہ احادیث درج ہیں۔ آپ سے حدیث روایت کرنے والوں میں اما م شعبی ودیگر شامل ہیں۔

آپ کوفہ کے قاضی ہونے کے علاوہ بہت بڑے تاجر اور مجاہد بھی تھے۔

حضرت عروہ بارقی رضی اللہ عنہ کی تجارت میں برکت بہت زیادہ تھی کیونکہ حضور نبی کریم ﷺ نے انھیں برکت کی دعا دی تھی۔واقعہ یوں ہے کہ نبی پاکﷺ نے حضرت عروہ بارقی کو ایک دینار دے کر قربانی کی بکری لینے بھیجا۔ اس ایک دینار سے حضرت عروہ بارقی نے دو بکریاں خریدیں۔پھر ایک بکری آپ نے ایک دینار میں بیچ دی۔ یوں ایک بکری اور ایک دینار لے کر واپس رسول اللہ ﷺ کے پاس حاضر ہوئے تو آپ ﷺ نے ان کے لیے برکت کی دعا فرمائی۔

آپ کو گھوڑے پالنے کا بہت شوق تھا۔حضرت شبیب بن غرقدہ فرماتے ہیں کہ میں نے حضرت عروہ بارقی رضی اللہ عنہ کے گھر میں70گھوڑے دیکھے جو انھوں نے جہاد کے لیے پالے ہوئے تھے۔

حافظ ذہبی امام ابن سعد صاحب طبقات کبرٰی سے روایت کرتے ہیں کہ حضرت عروہ بارقی نے ایک گھوڑا20ہزاردرہم میں خریدا تھا۔
 مآخذ 
اُسد الغابة: ج 4 ص 27 ش 3650.

الطبقات الکبری - محمد بن سعد - ج 6 - الصفحة 34،

تاریخ الاسلام-حافظ ذھبی-ج2۔صفحہ680۔

تاریخ بغداد۔امام خطیب بغدادی۔ج1-صفحہ552۔

الاصابۃ۔ابن حجر عسقلانی-ج4۔صفحہ403۔

زمرہ:681ء کی وفیات
زمرہ:بنو بارق
زمرہ:صحابہ
زمرہ:ساتویں صدی کے مسلمان
زمرہ:ساتویں صدی کی عرب شخصیات
زمرہ:عرب جرنیل
زمرہ:قرون وسطی کے مسلمان سپاہ سالار
زمرہ:صحابہ و صحابیات
زمرہ:خلافت راشدہ میں کوفہ کے والی
زمرہ:علی ابن ابی طالب
زمرہ:اصحاب علی
زمرہ:خلافت راشدہ کے سپاہ سالار
زمرہ:کوفہ میں وفات پانے والی شخصیات
زمرہ:یمنی شخصیات
زمرہ:مسلم جوامع